b'\n_START_ARTICLE_\nNicki Thiim\n_START_PARAGRAPH_\nNicki Thiim (s. 17. huhtikuuta 1989 S\xc3\xb8nderborg) on tanskalainen moottoriurheilija. H\xc3\xa4nen is\xc3\xa4ns\xc3\xa4 on DTM-mestari Kurt Thiim.\n_START_SECTION_\nUra\n_START_PARAGRAPH_\nThiim aloitti uransa Karting-sarjoissa. Vuonna 2006 Thiim voitti Tanskan Formula Ford -mestaruuden. Vuonna 2007 Thiim siirtyi koppiautoihin kilpailemaan Saksan SEAT Leon Supercopa -sarjaan voittaen kaksi kilpailua sijoittuen sarjan viidenneksi. Vuonna 2008 h\xc3\xa4n jatkoi sarjassa voittaen mestaruuden. Vuonna 2009 Thiim kilpaili Saksan Porsche Carrera Cupissa sijoittuen sarjan kuudenneksi. Samana vuonna h\xc3\xa4n osallistui N\xc3\xbcrburgringin 24 tunnin ajoon ollen SP3T -luokan voittaja. _NEWLINE_Vuonna 2011 Thiim palasi Saksan Porsche Carrera Cupiin sijoittuen sarjan nelj\xc3\xa4nneksi. Samana vuonna h\xc3\xa4n ajoi muutamia kilpailuja Porsche Supercup -sarjassa. Vuonna 2012 Thiim ajoi t\xc3\xa4yden kauden sarjassa sijoittuen sarjan kolmanneksi. Samana vuonna h\xc3\xa4n sijoittui my\xc3\xb6s kolmanneksi Saksan Porsche Carrera Cupissa. Samana vuonna h\xc3\xa4n osallistui Dubain 24 tunnin ajoon ja ajoi muutamia kilpailuja ADAC GT Masters -sarjassa. Vuonna 2013 Thiim jatkoi Porsche Supercup -sarjassa voittaen sarjan mestaruuden. Samana vuonna h\xc3\xa4n siirtyi kesken kauden kilpailemaan FIA World Endurance Championship -sarjaan korvaten Le Mansin 24 tunnin ajossa menehtyneen Allan Simonsenin. Vuonna 2014 Thiim kilpaili t\xc3\xa4yden kauden FIA WEC -sarjassa.'